Diari Oficial de la Generalitat Valenciana


Sumari del DOGV 5466, del 08-03-2007 (2007/1619)

Informació pública de l'acord d'aprovació de l'expedient de retaxació de càrregues en sector 9.
-----------------------------------------------------------------------------------------------

### Dades del document

Número de DOGV
:   5466

Data del DOGV
:   08-03-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/1619


Data del document
:   01-02-2007

Organisme emissor
:   Ajuntament de Loriguilla

Tipus de document
:   Informació Pública

Descriptors 

:   * Loriguilla
    * pla d'urbanisme
    * administració local

El Ple de l'Ajuntament, en sessió celebrada el 28 de desembre de 2006, ha adoptat, entre altres, l'acord següent:  
Huité: acord d'aprovació de l'expedient de retaxació de càrregues en sector 9.  
Vist l'expedient de tramitació del projecte de càrregues del programa d'actuació integrada del sector I-9 de Loriguilla.  
Antecedents fàctics  
1. El programa d'actuació integrada del sector I-9 va ser aprovat i adjudicat a la mercantil Servicios y Contratos, SA (Secopsa) mitjançant Acord plenari de data 14 de febrer de 2002.  
En la mencionada data es trobava en tramitació el nou Pla General, que incloïa, entre les seues determinacions, el sector I-9 amb les mateixes característiques físiques, d'ordenació i d'urbanització aprovades amb motiu de la seua programació.  
2. Amb posterioritat a la programació del sector I-9 es produïx l'aprovació definitiva del Pla General (Acord de la Comissió Territorial d'Urbanisme de data 20 de desembre de 2002), que introduïx per al mencionat sector I-9 una nova condició de connexió, consistent en l'obligació d'executar a càrrec seu, en col·laboració amb el sector I-10, l'ampliació de la rotonda sud de la via CV-374. La dita condició s'establix per imposició de la Diputació, titular de la mencionada via, en el moment de l'aprovació definitiva del Pla General.  
3. Esta nova condició de connexió, que afecta els sectors industrials I-9 i I-10, s'imposa en el conveni urbanístic subscrit en data 30 de juny de 2003 entre l'Ajuntament i la mercantil Secopsa, també adjudicatària del programa d'este últim sector, i entre els condicionants de la qual fgura el de redactar el corresponent projecte d'ampliació de la rotonda sud i el de procedir a la seua execució, repercutint el cost d'esta als propietaris inclosos en els dos mencionats sectors en funció dels seus respectius aprofitaments.  
4. En compliment del mencionat conveni la mercantil Secopsa procedix a la redacció del corresponent projecte constructiu de la rotonda CV-374 Masia del Comte, que s'exposa al públic per mitjà de Decret de l'Alcaldia de data 27 de juliol de 2004, amb inserció d'anuncis en el Diari Oficial de la Comunitat Valenciana número 4.819, de data 13 d'agost de 2004, i en el periòdic Las Provincias del dia 4 d'agost de 2004, i que s'aprova per posterior Decret de 29 de setembre del mateix any.  
5. Per a la repercussió dels costos corresponents al sector I-9 es procedix per part de l'entitat Secopsa a la redacció del projecte de retaxació de càrregues del programa d'actuació integrada del sector I-9 de Loriguilla, del qual s'atorga termini d'audiència als propietaris afectats per mitjà de Decret de data 10 de febrer de 2006.  
6. Durant el referit termini d'audiència s'ha formulat una única al·legació per part de la mercantil C. M. Export, SL (RE núm. 687/06, de data 10 d'abril), que ha sigut objecte d'informe jurídic de data 22 de desembre de 2006, amb proposta de resolució desestimatòria.  
Fonamentació jurídica  
I. La retaxació de càrregues s'indica en l'article 67,3 de la Llei 6/1994, de 15 de novembre, Reguladora de l'Activitat Urbanística, sota la vigència de la qual s'aprova el programa, per a aquells supòsits en què es produïsca una variació dels costos de la urbanització que obeïsca a causes objectives la previsió de les quals no haguera sigut possible per a l'urbanitzador al comprometre's a executar l'actuació.  
El mateix criteri es manté en l'article 67,3 de la Llei 16/2905, de 30 de desembre, Urbanística Valenciana, que es referix a l'aparició de circumstàncies sobrevingudes que no hagueren pogut preveure's en el moment de la redacció de la proposició juridicoeconòmica.  
Les dites circumstàncies concorren en l'expedient actual al vindre motivada la retaxació per la imposició d'una nova condició de connexió sobrevinguda, que no va poder preveure l'entitat adjudicatària del programa al formular la seua proposició juridicoeconòmica ni tampoc el propi Ajuntament a l'acordar l'aprovació de tal programa, per tractar-se d'una exigència imposada per la Diputació, titular de la CN-374, en el moment de l'aprovació definitiva del Pla General.  
II. El projecte de retaxació ha sigut notificat a tots els propietaris afectats amb atorgament de termini d'audiència, de conformitat amb el que disposa l'article 168,3 de la Llei 16/2005, de 30 de desembre, Urbanística Valenciana, en vigor en la data de tramitació del mencionat projecte de retaxació.  
L'única al·legació formulada durant el termini d'audiència ha sigut objecte d'informe jurídic de data 22 de desembre de 2006, que en cas d'acceptació, servix de motivació al present acord, de conformitat amb el que disposa l'article 89,5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
III. Correspon al Ple de l'Ajuntament l'aprovació del projecte de retaxació per afectar les previsions econòmiques del programa del sector I-9, aprovat pel referit òrgan.  
L'Ajuntament en Ple, per majoria absoluta del nombre legal de membres de la corporació (set vots favorables corresponents al Grup Popular i a la senyora García Lliça, i un vot en contra de la senyora Cervera Sòria), acorda:  
Primer  
Desestimar l'al·legació formulada per la mercantil C. M. Export, SL per les raons indicades en l'informe de data 22 de desembre de 2006, que s'accepta en tots els seus termes i que s'haurà de traslladar a la mencionada mercantil junt amb la notificació del present acord.  
Segon  
Aprovar el projecte de retaxació de càrregues del programa d'actuació integrada del sector I-9 de Loriguilla presentat per l'entitat adjudicatària Secopsa.   
Tercer  
Autoritzar la mencionada empresa perquè procedisca al cobrament dels saldos resultants de la retaxació.  
Quart  
Notificar el present acord a tots els propietaris afectats, amb els seus respectius saldos.  
Cinqué  
Publicar el present acord en el Diari Oficial de la Comunitat Valenciana.  
Cosa que pose en el vostre coneixement als efectes oportuns, indicant-vos que contra l'expressat acord, que posa fi a la via administrativa, es podrà interposar o bé amb caràcter potestatiu recurs de reposició davant de l'òrgan que ha dictat esta resolució en el termini d'un mes, comptat des de l'endemà de la notificació o bé recurs davant de l'òrgan jurisdiccional competent contenciós administratiu del Tribunal Superior de Justícia de la Comunitat Valenciana en el termini de dos mesos, comptats des de l'endemà de la notificació d'esta. Això d'acord amb el que disposen els articles 8 i següents de la Llei 29/1998, de 13 de juliol, Reguladora de la Jurisdicció Contenciosa Administrativa i Llei 4/1999, de 13 de gener, que modifica la Llei de Règim Jurídic de les Administracions Públiques i del Procediment Administratiu Comú i la resta de normativa aplicable en matèria d'impugnació dels actes i resolucions de les entitats locals.  
Tot això, sense perjudici que puga exercir qualsevol recurs que estime oportú.  
Loriguilla, 1 de febrer de 2007.- El secretari: Miguel Nieto Gallego.